รายงานการประชุมสภาองค์การบริหารส่วนตำบลคลองเมือง

สมัยสามัญ สมัยที่ 2 ประจำปี พ.ศ. 2562 ครั้งที่ 2/2562

วันที่ 15 พฤษภาคม 2562

ณ ห้องประชุมองค์การบริหารส่วนตำบลคลองเมือง

เริ่มประชุมเวลา 09.00 น.

ผู้มาประชุม

 ๑.นายคำพันธ์ แก้วกองสี ประธานสภา ฯ

 ๒. นายกัญหา รักสี รองประธานสภา ฯ

 ๓. นายสำราญ หลอดพันธ์ สมาชิกสภา อบต.หมู่ที่ ๑

 ๔. นายจำเริญ บุราญรมย์ สมาชิกสภา อบต.หมู่ที่ ๑

 ๕. นายบุญโฮม คุณสาร สมาชิกสภา อบต.หมู่ที่ ๒

 ๖. นายสุริยา ผิลาแดง สมาชิกสภา อบต.หมู่ที่ ๓

 ๗. นายสมศักดิ์ นาหนองขาม สมาชิกสภา อบต.หมู่ที่ ๓

 ๘. นายถวิล กองไธสง สมาชิกสภา อบต.หมู่ที่ ๔

 ๙. นายบุญธรรม พิรักษา สมาชิกสภา อบต.หมู่ที่ ๕

 10. นายสุโชค เจริญกิจ สมาชิกสภา อบต.หมู่ที่ 6

 ๑1. นายสุดใจ เพ็ชรนอก สมาชิกสภา อบต.หมู่ที่ ๖

 12. นายอิทธิกร นาแซง สมาชิกสภา อบต.หมู่ที่ ๗

 13. นายพัตร ผาสุข สมาชิกสภา อบต.หมู่ที่ ๗

 14. นายจำปี ปัดตาตะฟัง สมาชิกสภา อบต.หมู่ที่ ๘

 15. นายแฉล้ม นาเพชร สมาชิกสภา อบต.หมู่ที่ ๘

 16. นายช่วง มะลาเหลือง สมาชิกสภา อบต.หมู่ที่ ๙

 17. นายสำรวย แพนไธสง สมาชิกสภา อบต.หมู่ที่ ๙

 18. นายปรีชา กระจ่างโพธิ์ เลขานุการสภา ฯ

 ผู้ไม่มาประชุม

 1. นายหัน แทนนำ สมาชิกสภา อบต.หมู่ที่ ๑๐ ลาประชุม

 2. นางสาวหัด สมศรี สมาชิกสภา อบต.หมู่ที่ ๑๐ ลาประชุม

ผู้เข้าร่วมประชุม

 1. นายบุญทัน พลานชัย นายก อบต.

 2. นายทองไพร โชติชุม รองนายก อบต.

 3. นายสุวรรณ จันทีนอก รองนายก อบต.

 4. นายหนูเกต พลโยธา เลขานุการนายก อบต.

 5 นายพงศกร ติสามัด นิติกรปฏิบัติการ

 6. นายจิรายุทธ นามศิริพงษ์พันธ์ นักวิเคราะห์นโยบายและแผน

 7. นางสาวธิดารัตน์ แคนสิงห์ นักวิชาการศึกษา

 8. นายวัชระ คำแดง ผู้อำนวยการกองช่าง

 9. นายชัยสิทธิ์ ทานกระโทก ผู้ช่วยช่างไฟฟ้า

 10. นายณัฐศักย์ โกเวทวิทยา ผู้อำนวยการกองคลัง

 11. นางทรรศวรรณ ทาวงษ์ หัวหน้าสำนักงานปลัด

 เมื่อสมาชิกมาครบองค์ประชุมประธานสภาฯ ได้นำสวดมนต์ไหว้พระ และแจ้งการลาประชุม ของนายหัน แทนนำนางสาวหัด สมศรี สมาชิกสภาฯ หมู่ที่ 10

ระเบียบวาระที่ 1 เรื่องแจ้งให้ที่ประชุมทราบ

 -ไม่มี-

ระเบียบวาระที่ 2 เรื่องรับรองรายงานการประชุมครั้งที่ผ่านมา

ประธานสภาฯ 2.1 รับรองรายงานการประชุมสภาองค์การบริหารส่วนตำบลคลองเมือง

 สมัยสามัญ สมัยที่ 2 ประจำปี พ.ศ. 2562 ครั้งที่ 1/2562 วันที่ 7 พฤษภาคม 2562 เลขาแจ้งรายงานการประชุมสภาฯให้ที่ประชุมรับทราบ

 มีสมาชิกสภาฯท่านใดจะขอเพิ่มเติมแก้ไขถ้อยคำในรายงานการประชุม หรือไม่ เมื่อไม่มี ขอมติรับรองรายงานการประชุมครับ

มติที่ประชม สภาฯให้การรับรอง

ระเบียบวาระที่ 3 กระทู้ถาม

 -ไม่มี -

ระเบียบวาระที่ 4 เรื่องที่คณะกรรมการที่สภาฯตั้งขึ้นพิจารณาเสร็จแล้ว

 -ไม่มี-

ระเบียบวาระที่ 5 เรื่องที่เสนอใหม่

ประธานสภาฯ 5.1 ขออนุมัติเปลี่ยนแปลงคำชี้แจงงบประมาณรายจ่ายประจำปี พ.ศ. 2562 หมวดครุภัณฑ์ ประเภทครุภัณฑ์คอมพิวเตอร์ สำนักงานปลัด,กองการศึกษา เชิญนายกองค์การบริหารส่วนตำบลแถลงให้สภาฯทราบครับ

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง การขออนุมัติเปลี่ยนแปลงคำชี้แจงงบประมาณรายจ่ายประจำปี พ.ศ. 2562 หมวดครุภัณฑ์ ประเภทครุภัณฑ์คอมพิวเตอร์ สำนักงานปลัด,กองการศึกษา เป็นอำนาจของสภาฯในการพิจารณา รายละเอียดมอบหมายให้ข้าราชในแต่ละกองที่รับผิดชอบเป็นผู้ชี้แจงครับ

นายจิรายุทธ นามศิริพงษ์พันธ์ เรียนประธานสภาฯ ผมนายจิรายุทธ นามศิริพงษ์พันธ์ นักวิเคราะห์นโยบายและแผนปฏิบัติการ ได้รับมอบหมายจากหัวหน้าสำนักงานปลัดให้ชี้แจงรายละเอียดในการขออนุมัติเปลี่ยนแปลงคำชี้แจงงบประมาณรายจ่ายประจำปี พ.ศ. 2562 หมวดครุภัณฑ์ ประเภทครุภัณฑ์คอมพิวเตอร์ ดังนี้

 สำนักงานปลัด องค์การบริหารส่วนตำบลคลองเมือง มีความประสงค์จะขอ แก้ไขคุณลักษณะพื้นฐาน ครุภัณฑ์คอมพิวเตอร์ ประเภทเครื่องพิมพ์ชนิดเลเซอร์ หรือ ชนิด LED สี แบบ NETWORK เนื่องจาก เกณฑ์ราคากลางและคุณลักษณะ พื้นฐานครุภัณฑ์คอมพิวเตอร์พื้นฐานฉบับเดือนมีนาคม พ.ศ. 2562 ได้เปลี่ยนแปลง คุณลักษณะของครุภัณฑ์คอมพิวเตอร์ดังกล่าว ซึ่งตามข้อบัญญัติองค์การบริหารส่วน ตำบลคลองเมือง เรื่องงบประมาณรายจ่ายประจำปี พ.ศ. 2562 งานบริหารทั่วไป งบลงทุน ค่าครุภัณฑ์ ครุภัณฑ์คอมพิวเตอร์ เครื่องพิมพ์ชนิดเลเซอร์ หรือ ชนิด LED สี แบบ NETWORK ตั้งงบประมาณไว้ 20,000.-บาท รายละเอียดดังนี้

 เครื่องพิมพ์ชนิดเลเซอร์ หรือ ชนิด LED สี แบบ NETWORK ราคา 10,000 บาท จำนวน 2 เครื่อง เป็นเงิน 20,000 บาท

คุณลักษณะพื้นฐานเดิม

 - มีความละเอียดในการพิมพ์ไม่น้อยกว่า 600x600 dpi

 - มีความเร็วในการพิมพ์ร่างขาวดำไม่น้อยกว่า 18 หน้าต่อนาที (ppm)

 - มีความเร็วในการพิมพ์ร่างสีไม่น้อยกว่า 18 หน้าต่อนาที (ppm)

 - สามารถพิมพ์เอกสารกลับหน้าอัตโนมัติได้

 - มีหน่วยความจำ (Memory) ขนาดไม่น้อยกว่า 128 MB

 - มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

 - มีช่องเชื่อมต่อระบบเครือข่าย (Network Interface) แบบ 10/100 Base-T หรือดีกว่า จำนวนไม่น้อย กว่า 1 ช่อง หรือ สามารถใช้งานผ่านเครือข่ายไร้ สาย Wi-Fi ได้

 - มีถาดใส่กระดาษได้ไม่น้อยกว่า 250 แผ่น

 - สามารถใช้ได้กับ A4, Letter, Legal และ Custom

คุณลักษณะพื้นฐานใหม่

 - มีความละเอียดในการพิมพ์ไม่น้อยกว่า 600x600 dpi

 - มีความเร็วในการพิมพ์ขาวดำสำหรับกระดาษ A4 ไม่น้อยกว่า 18 หน้า ต่อนาที (ppm) - มีความเร็วในการพิมพ์สีสำหรับกระดาษ A4 ไม่น้อยกว่า 18 หน้าต่อนาที (ppm)

 - สามารถพิมพ์เอกสารกลับหน้าอัตโนมัติได้

 - มีหน่วยความจำ (Memory) ขนาดไม่น้อยกว่า 128 MB

 - มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

 - มีช่องเชื่อมต่อระบบเครือข่าย (Network Interface) แบบ 10/100 Base-T หรือดีกว่า จำนวนไม่น้อย กว่า 1 ช่อง หรือ สามารถใช้งานผ่านเครือข่ายไร้ สาย Wi-Fi (IEEE 802.11b, g, n) ได้

 - มีถาดใส่กระดาษได้ไม่น้อยกว่า 150 แผ่น - สามารถใช้ได้กับ A4, Letter, Legal และ Custom

ข้อระเบียบ/กฎหมาย

 1. ข้อบัญญัติองค์การบริหารส่วนตำบลคลองเมือง เรื่องงบประมาณ รายจ่ายประจำปี พ.ศ. 2562 งานบริหารทั่วไป งบลงทุน ค่าครุภัณฑ์ ครุภัณฑ์ คอมพิวเตอร์ ปรากฏในงานบริหารทั่วไปงบลงทุน ค่าครุภัณฑ์ ครุภัณฑ์คอมพิวเตอร์

 2. ระเบียบกระทรวงมหาดไทยว่าด้วยวิธีการงบประมาณขององค์กร ปกครองส่วนท้องถิ่น พ.ศ. 2541 และแก้ไขเพิ่มเติม (ฉบับ 3) ข้อ ๒๙ การแก้ไข เปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้าง ให้เป็น อำนาจอนุมัติของสภาท้องถิ่น

นางสาวธิดารัตน์ แคนสิงห์ เรียนประธานสภาฯ ดิฉันนางสาวธิดารัตน์ แคนสิงห์ นักวิชาการศึกษา ปฏิบัติการ ได้รับมอบหมายจากผู้อำนวยการกองการศึกษาให้ชี้แจงรายละเอียดการ ขออนุมัติเปลี่ยนแปลงคำชี้แจงงบประมาณรายจ่ายประจำปี พ.ศ. 2562 หมวด ครุภัณฑ์ ประเภทครุภัณฑ์คอมพิวเตอร์

 เนื่องจากเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ฉบับเดือนมีนาคม 2562ประกาศ ณ วันที่ 15 มีนาคม 2562 มีการเปลี่ยนแปลง คุณลักษณะพื้นฐานคอมพิวเตอร์ กองการศึกษา องค์การบริหารส่วนตำบลคลอง เมืองจึงมีความประสงค์จะขอแก้ไขคุณลักษณะพื้นฐานครุภัณฑ์คอมพิวเตอร์ดังกล่าว ซึ่งตามข้อบัญญัติองค์การบริหารส่วนตำบล เรื่อง งบประมาณรายจ่ายประจำปี พ.ศ. 2562 แผนงานการศึกษา งานบริหารทั่วไปเกี่ยวกับการศึกษา งบลงทุน ค่า ครุภัณฑ์ ประเภทครุภัณฑ์คอมพิวเตอร์ เพื่อจ่ายเป็นค่าใช้จ่ายในการจัดหาเครื่อง คอมพิวเตอร์สำหรับงานประมวลผลแบบที่ 1 \* (จอขนาดไม่น้อยกว่า 19 นิ้ว) จำนวน 22,000 บาท (สองหมื่นสองพันบาทถ้วน) หน้า 23/4๓

 คุณลักษณะพื้นฐานเดิม

 - มีหน่วยประมวลผลกลาง (CPU) ไม่น้อยกว่า 4 แกนหลัก (4 core) จำนวน 1หน่วยมีหน่วยความจำแบบ Cache Memory ขนาดไม่น้อยกว่า 6 MB มีความเร็วสัญญาณนาฬิกาพื้นฐานไม่น้อยกว่า 3.0 GHz

 - มีหน่วยประมวลผลเพื่อแสดงภาพโดยมีคุณลักษณะอย่างใดอย่างหนึ่งหรือ ดีกว่าดังนี้

 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำ ขนาดไม่น้อยกว่า 2 GB หรือ

 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผล กลางแบบ Graphics Processing Unit ที่สามารถใช้หน่วยความจาหลักในการ แสดงภาพขนาดไม่น้อยกว่า 2 GB หรือ

 3) มีหน่วยประมวลผลเพื่อแสดงภาพที่มีความสามารถในการใช้หน่วยความ จำหลักในการแสดงภาพขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่ามีขนาดไม่น้อยกว่า 4 GB

 - มีหน่วยจัดเก็บข้อมูล (Hard Drive) ชนิด SATA หรือดีกว่าขนาดความจุ ไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 120 GB จำนวน 1 หน่วย

 - มี DVD-RW หรือดีกว่าจำนวน 1 หน่วย

 - มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่าจำนวนไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่าไม่น้อยกว่า 3 ช่อง

 - มีแป้นพิมพ์และเมาส์

 - มีจอภาพแบบ LED หรือดีกว่ามี Contrast Ratio ไม่น้อยกว่า600 : 1 และมีขนาดไม่น้อยกว่า 19 นิ้วจานวน 1 หน่วย

 คุณลักษณะพื้นฐานใหม่

 - มีหน่วยประมวลผลกลาง (CPU) ไม่น้อยกว่า 4 แกนหลัก (4 core) โดยมี ความเร็วสัญญาณนาฬิกาพื้นฐานไม่น้อยกว่า 2.8 GHz และมีเทคโนโลยีเพิ่ม สัญญาณนาฬิกาได้ในกรณีที่ต้องใช้ความสามารถในการประมวลผลสูง จำนวน 1 หน่วย

 - หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกันขนาดไม่น้อยกว่า 8 MB

 - มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำ ขนาดไม่น้อยกว่า 2 GB หรือ

 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผล กลาง แบบ Graphics Processing Unit ที่สามารถใช้หน่วยความจำหลักในการ แสดงภาพขนาดไม่น้อยกว่า 2 GB หรือ

 3) มีหน่วยประมวลผลเพื่อแสดงภาพที่มีความสามารถในการใช้ หน่วยความจำหลักในการแสดงภาพขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB

 - มีหน่วยจัดเก็บข้อมูล ชนิด SATA หรือ ดีกว่า ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 120 GB จำนวน 1 หน่วย

 - มีDVD-RW หรือดีกว่า จำนวน 1 หน่วย

 - มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

 - มีแป้นพิมพ์และเมาส์

 - มีจอแสดงภาพขนาดไม่น้อยกว่า 19 นิ้ว จำนวน 1 หน่วย

 รายละเอียดคุณลักษณะเฉพาะเป็นไปตามเกณฑ์ราคากลางและคุณลักษณะพื้นฐาน ครุภัณฑ์คอมพิวเตอร์ฉบับเดือนมีนาคม 2562

 ข้อกฎหมาย/ระเบียบ/หนังสือสั่งการที่เกี่ยวข้อง

 ๑.ข้อบัญญัติองค์การบริหารส่วนตำบล เรื่อง งบประมาณรายจ่ายประจำปี พ.ศ. 2562 แผนงานการศึกษา งานบริหารทั่วไปเกี่ยวกับการศึกษา งบลงทุน ค่า ครุภัณฑ์ ประเภทครุภัณฑ์คอมพิวเตอร์ ปรากฏในแผนงานการศึกษา งาน บริหารทั่วไปเกี่ยวกับการศึกษา

 2. ระเบียบกระทรวงการมหาดไทยว่าด้วยวิธีการงบประมาณขององค์กร ปกครอง ส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และ 3) พ.ศ. 2543ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ ก่อสร้าง ให้เป็นอำนาจอนุมัติของสภาท้องถิ่น

ประธานสภาฯ ตามที่นายกองค์การบริหารส่วนตำบล และข้าราชการที่ได้รับมอบหมายได้ชี้แจงมามีสมาชิกท่านใดติดใจจะอภิปรายหรือไม่ เมื่อไม่มีผมจะถามมติที่ประชุม สมาชิกสภาฯท่านใดอนุมัติให้แก้ไขและเปลี่ยนแปลงคำชี้แจงงบประมาณรายจ่ายประจำปี พ.ศ. 2562 หมวดครุภัณฑ์ ประเภทครุภัณฑ์คอมพิวเตอร์ สำนักงานปลัด,กองการศึกษา ให้ยกมือขึ้น

มติที่ประชุม สภาฯอนุมัติให้แก้ไขและเปลี่ยนแปลงคำชี้แจงงบประมาณรายจ่ายประจำปี พ.ศ. 2562 หมวดครุภัณฑ์ ประเภทครุภัณฑ์คอมพิวเตอร์ สำนักงานปลัด,กองการศึกษา จำนวน 16 เสียง ประธานงดออกเสียง

ระเบียบวาระที่ 6 เรื่องอื่น ๆ

ประธานสภาฯ เรื่องอื่นๆสมาชิกสภาฯท่านใดมีญัตติหรือข้อราชการเชิญครับ

นายบุญธรรม พิรักษา เรียนประธานสภาฯ ผมนายบุญธรรม พิรักษา สมาชิกสภาฯหมู่ที่ 5 สืบเนื่องจากการประชุมสภาฯสมัยสามัญ สมัยที่ 2 ครั้งที่ 1/2562 เมื่อวันที่ 7 พฤษภาคม 2562 สภาฯได้มีมติให้เสนอโครงการจำเป็นเร่งด่วนเพื่อแก้ไขปัญหาความเดือดร้อนของประชาชน มีโครงการที่เสนอโดยสมาชิกสภาฯแต่ละหมู่บ้าน และโครงการที่มีการร้องเรียนผ่านสื่อโทรทัศน์ ซึ่งผมยังติดตามดูการบริหารงานของนายกองค์การบริหารส่วนตำบลคลองเมืองอยู่ เมื่อสภาฯได้อนุญาตหรืออนุมัติให้ฝ่ายบริหารดำเนินการโครงการต่างๆไปแล้ว แต่ฝ่ายบริหารหรือข้าราชการผู้รับผิดชอบงานนั้นๆ ไม้สามารถดำเนินงานให้แล้วเสร็จตามมติที่ประชุมหรือตามที่ฝ่ายบริหารได้รับปากกับสภาฯไว้ หรือบริหารงานด้วยความล่าช้า ปฏิบัติงานไม่เกิดประโยชน์ต่อราชการและประชาชน บริหารงานไม่มีประสิทธิภาพ จากนี้ไปหากมีกรณีตามที่ผมกล่าวมาแล้ว ผมและเพื่อนสมาชิกสภาฯ จะยื่นหนังสือไปยังผู้กำกับดูแลเพื่อให้พิจารณาตามอำนาจหน้าที่ต่อไป

 โครงการขุดลอกคลอง ผมเคยได้เสนอเรื่องการก่อสร้างฝายและท่อระบายน้ำเพิ่มเติม แต่ผอ.กองช่างได้แจ้งว่าโครงการอยู่ระหว่างประกันสัญญา อบต.ไม่สามารถเข้าไปดำเนินการใดๆได้ ขณะนี้ฝายน้ำล้นเดิมได้ชำรุดเสียหารใครจะรับผิดชอบ ให้ผอ.กองช่างช่วยติดตามให้ด้วย

นายบุญทัน พลานชัย เรียนประธานสภาฯผมนายบุญทัน พลานชัย นายกองค์การบริหารส่วนตำบลคลองเมือง ตามที่สมาชิกสภาฯได้อภิปรายการบริหารงานของฝ่ายบริหารและข้าราชการประจำนั้น ต้องขอขอบคุณเพราะชี้ให้เห็นว่าสภาฯนี้ได้ติดตามการบริหารราชการของฝ่ายบริหารอย่างต่อเนื่อง

 ขอแจ้งโครงการก่อสร้างโครงสร้างพื้นฐาน ถนนคอนกรีตและถนนหินคลุก ที่สภาฯได้อนุมัติให้กันเงินงบประมาณรายจ่ายปี 2561 ไว้ ยังมีโครงการที่อยู่ระหว่างการดำเนินการอยู่ 3 โครงการ ถนนคอนกรีต 1 สาย ถนนหินคลุก 2 สาย ขณะนี้ผู้รับจ้างได้มาทำสัญญาและ อบต.ได้ส่งมอบพื้นที่ให้ผู้รับจ้างแล้ว

 เรื่องสืบเนื่องจากการประชุมสภาฯเมื่อวันที่ 7 พฤษภาคม 2561 เข้าใจว่าเป็นเรื่องโครงการจำเป็นเร่งด่วนที่จะใช้จ่ายเงินสะสมเพื่อแก้ไขปัญหาความเดือดร้อนของประชาชน ซึ่งผอ.กองคลังได้ชี้แจงและรับรองแล้วว่า องคืการบริหารส่วนตำบลมีเงินสะสมจำนวนสี่สิบสองล้านบาท สามารถนำมาแก้ไขปัญหาความเดือดร้อนของประชาชนได้โดยไม่กระทบกับการคลังของท้องถิ่น และผอ.กองช่างยืนยันว่าจะดำเนินการสำรวจ ออกแบบ ประมาณราคาให้แล้วเสร็จภายใน 15 วัน ซึ่งผมก็ไม่แน่ใจว่าจะทำทันตามกำหนดหรือไม่

 ในการบริหารงานผู้ใต้บังคับบัญชาต้องยอมรับว่าไม่เป็นไปตามที่ใจนึก ประกอบกับการมาปฏิบัติราชการของหัวหน้าส่วนราชการต่างๆไม่เป็นไปตามข้อตกลงหรือหน้าที่ ซึ่งผมจะต้องเข้มงวดในเรื่องเหล่านี้ ปัจจุบันผู้กำกับดูแลมีอำนาจในการดูแลท้องถิ่นสูงมาก ฉะนั้นผอ.กองช่าง ผอ.กองคลังต้องเข้มงวดในการปฏิบัติราชการ และเพื่อเป็นการยืนยันยอดเงินสะสม ขอให้ผอ.กองคลัง และผอ.กองช่าง ได้ชี้แจงแนวทางแก่สภาฯอีกครั้ง

นายณัฐศักย์ โกเวทวิทยา เรียนปรานสภาฯผมนายณัฐศักย์ โกเวทวิทยา ผู้อำนวยการกองคลัง องค์การบริหารส่วนตำบลคลองเมือง การใช้จ่ายเงินสะสมต้องปฏิบัติตามหนังสือกระทรวงมหาดไทย ด่วนที่สุด ที่ มท 0808.2/ว6222 ลงวันที่ 31 ตุลาคม 2559 จากจำนวนเงินสะสะที่มีประมาณ 42 ล้านบาท องค์การบริหารส่วนตำบลคลองเมืองจะต้องกันเงินสะสมไว้ประมาณ 15 ล้านบาท เหลือประมาณ 27 ล้านบาท ที่สามารถนำมาจ่ายขาดได้

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง องค์การบริหารส่าวนตำบลคลองเมือง โครงการจำเป็นเร่งด่วนที่ต้องรีบดำเนินการแก้ไขปัญหาความเดือดร้อนของประชาชน ผมได้รับจากหมู่บ้านครบทุกหมู่แล้ว จะได้ดำเนินการสำรวจ ออกแบบ และประมาณราคาเพื่อเสนอนายกองค์การบริหารส่วนตำบลพิจารณาต่อไป

 เรื่องฝายน้ำล้นที่ขาด ให้ผู้นำหมู่บ้านถ่ายรูปและรายงานมา ผมจะประสานอำเภอและจังหวัดให้ต่อไป

นายสุโชค เจริญกิจ เรียนประธานสภาฯ ผมนายสุโชค เจริญกิจ สมาชิกสภาฯหมู่ที่ 6 ขอติดตามเรื่องการก่อสร้างประปานย้ำสะอาด ซึ่งผู้ใหญ่บ้านได้สอบถามในที่ประชุมสภาฯเมื่อวันที่ 7 พฤษภาคม 2562 และยังไม่ได้รับคำชี้แจง และเรื่องไฟฟ้าสาธารณะซ่อมแซมแก้ไขอย่างไร แจ้งมาหลายครั้งแล้ว

ประธานสภาฯ เรื่องไฟฟ้าสาธารณะมีปัญหาทุกหมู่บ้าน หมู่ที่ 5 เห็นช่างออกไปซ่อมแซมได้ 2 วัน ปัจจุบันนี้ดับทั้งหมู่บ้านอีกแล้ว ผอ.กองช่างติดตามให้ด้วย

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง องค์การบริหารส่าวนตำบลคลองเมือง เรื่องประปาหมู่ที่ 6 กำลังติดตามกับผู้ดูแลระดับจังหวัดให้ครับ เนื่องจากผู้รับผิดชอบคนเดิมท่านย้าย ส่วนเรื่องไฟฟ้าให้ผู้ช่วยช่างได้ชี้แจงครับ

นายชัยสิทธิ์ ทานกระโทก เรียนประธานสภาฯ ผมนายชัยสิทธิ์ ทานกระโทก ผู้ช่วยช่างไฟฟ้า การซ่อมแซมไฟฟ้าสาธารณะดำเนินการถึงบ้านหัวนาคำ ต้องดำเนินการไปตามลำดับครับ ส่วนหมู่ที่ 5 ต้องไปตรวจสอบทั้งระบบครับจะรีบดำเนินการให้ครับ

นายสำรวย แพนไธสง เรียนประธานสภาฯ ผมนายสำรวย แพนไธสง สมาชิกสภาฯหมู่ที่ 9 ขอฝากผู้บริหารช่วยดูแลเรื่องภัยแล้งด้วย หมู่ที่ 9 กำลังเป็นปัญหาอย่างมากเรื่องน้ำใช้ในครัวเรือน เพราะสระประปาหมู่บ้านแห้งหมดแล้ว และมูลดินที่มีการดำเนินการขุดหาน้ำนั้นช่วยแก้ไขด้วยเพราะกองไว้ไม่เหมาะสม

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง องค์การบริหารส่าวนตำบลคลองเมือง การขุดหาแหล่งน้ำของหมู่ที่ 9 ต้องยอมรับตามสภาพของแหล่งน้ำ การออกแบบไม่ได้เป็นการขุดขนนั้นมวลดินที่ขุดขึ้นมาจึงต้องกองไว้ใกล้แหล่งน้ำที่ขุดออก และก็ออกแบบตามที่ได้ประสานงานกับผู้ใหญ่บ้านแล้ว และขณะนี้ได้ประสานงานกับองค์การบริหารส่วนจังหวัดนครราชสีมา เพื่อเจาะบ่อบาดาล โดย อบต.เป็นผู้ออกค่าใช้จ่ายทั้งหมด ขอให้หมู่บ้านได้ยืนยันเรื่องพื้นที่ด้วยว่าเป็นที่สาธารณะหรือที่ของเอกชนเพื่อจะได้ดำเนินการให้ถูกต้องต่อไป

นายสุริยา ผิลาแดง เรียนประธานสภาฯ ผมนายสุริยา ผิลาแดง สมาชิกสภาฯหมู่ที่ 3 เรื่องภัยแล้งหมู่ที่ 3 แหล่งน้ำสำกรับการผลิตประปาหมู่บ้านแห้งแล้วจึงขอรับความช่วยเหลือจากฝ่ายบริหารในการขุดหาแหล่งน้ำซึมน้ำซับในการแก้ไขปัญหาเฉพาะหน้า และระบบผลิตน้ำประปาระบบไฟฟ้าในการสูบน้ำได้ชำรุดเสียหาย และทราบว่าอยู่ในระหว่างประกันสัญญา ให้ฝ่ายบริหารและผอ.กองช่างดำเนินการให้ด้วย

นายสำราญ หลอดพันธ์ เรียนประธานสภาฯ ผมนายสำราญ หลอดพันธ์ สมาชิกสภาฯหมู่ที่ 1 ทุกๆเรื่องที่เพื่อสมาชิกสภาฯได้อภิปรายมานั้น ผมติดตามทุกเรื่อง ถนนมีปัญหาทุกหมู่บ้าน แหล่งน้ำก็มีความสำคัญ ผมจะไม่อภิปรายอีก แต่ฝากผู้บริหารและผอ.กองช่าง ได้ดำเนินการตามอำนาจหน้าที่ในการแก้ไขปัญหาความเดือดร้อนของประชาชนด้วย

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง ภัยแล้งเป็นปัญหาซ้ำซากของตำบลคลองเมืองที่ได้พยายามหาแนวทางในการแก้ไขมาตลอด แต่ก็ดำเนินการได้ยากเพราะพื้นที่ตำบลคลองเมืองเป็นพื้นที่ที่อาศัยน้ำฝนอย่างเดียว มี่ผ่านมาก็ได้ประสานของบบรูณาการณ์จากหน่วยงานต่าง มีทรัพยากรน้ำ ป้องกันจังหวัด อำเภอและจังหวัดเพื่อมาทำการชุดลอกแหล่งน้ำ มีหลานหมู่บ้านที่ดำเนินการไปแล้ว และอยู่ระหว่างการดำเนินการ เรื่องนี้ประชาชนต้องร่วมช่วยกันด้วยโดยการใช้น้ำอย่างประหยัด หรือกรณีที่มีการขุดลอกแหล่งน้ำ ต้องยินยอมพื้นที่บางส่วนเพื่อเป็นที่ทิ้งดิน ไม่เช่นนั้นการขุดลอกจะดำเนินการไม่ได้

 มีข้อราชการอีกสองเรื่องที่ขอให้ปลัดได้ช่วยชี้แจงเพื่อทำความเข้าใจกับสภา ฯ เพราะอาจเป็นเหตุให้การบริหารงานของผู้บริหารดำเนินการไปไม่ได้

 1. เรื่องการก่อสร้างสำนักงานหลังใหม่ ได้รับแจ้งจากสำนักงานปลัดฯว่า มีปัญหาเรื่องที่สาธารณะ เพราะยังไม่ได้ขอใช้ที่

 2. โครงการจัดหาข้าวพันธุ์ดีเพิ่มผลผลิตที่มีคุณภาพและส่งคืนพันธุ์ข้าว ให้กับองค์การบริหารส่วนตำบลคลองเมือง จะจัดซื้อพันธุ์ติดขัดเรื่องอะไร เพราะ ถามเจ้าหน้าที่เกษตรขององค์การบริหารส่วนตำบลหลายครั้ง ก็บอกว่าต้องรอ หัวหน้าสำนักงานปลัด แล้วจัดทำเป็นแผนพัฒนา เป็นข้อบัญญัติงบประมาณ รายจ่ายได้อย่างไร ในเมื่อมันมีปัญหาข้อกฎหมาย ซึ่งผ่านสภาฯและนายอำเภอ เห็นชอบแล้ว

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วน ตำบลคลองเมือง ขอชี้แจงในสองเรื่องที่นายกองค์การบริหารส่วนตำบลคลองเมืองได้ ให้ช่วยชี้แจงให้สภาฯทราบ เพราะอาจเป็นผลทำให้ผู้บริหารไม่สามารถดำเนินการไป ได้

 1. เรื่องการก่อสร้างสำนักงานหลังใหม่ ได้รับแจ้งจากสำนักงานปลัดฯว่า มีปัญหาเรื่องที่สาธารณะ เพราะยังไม่ได้ขอใช้ที่ ประเด็นนี้ผมเคยแจ้งในที่ประชุม สภาฯมานานแล้ว ว่าการดำเนินการก่อสร้างสิ่งปลูกสร้างถาวรในที่สาธารณะต้อง ดำเนินการขอใช้ที่ตามประมวลกฎหมายที่ดิน และในการขอใช้ที่สาธารณะเพื่อ ก่อสร้างสำนักงานหลังใหม่ สภาฯได้อนุมัติไปแล้ว และได้มอบหมายให้กองช่าง ดำเนินการยื่นเรื่องขอให้ที่สาธารณะต่ออำเภอจักราช ซึ่งหากจำไม่ผิด นิติกรและ นายช่างโยธา ในขณะนั้นได้ส่งเสนอเรื่องให้อำเภอจักราชพิจารณาไปแล้ว เมื่อนิติกร และนายช่างโยธาคนก่อนได้โอนย้ายไปส่วนราชการอื่น ผมได้มอบหมายให้ ผู้อำนวยการกองช่างเป็นผู้ติดตามเรื่อง ซึ่ง ณ ขณะนี้ยังไม่ได้รับรายงานว่าอำเภอจัก ราชดำเนินการไปถึงขั้นตอนใด และครั้งสุดท้ายเมื่อต้นปีงบประมาณ 2562 ได้ มอบหมายหัวหน้าสำนักงานปลัด และผู้อำนวยการกองช่าง เป็นหน่วยงาน รับผิดชอบร่วมกันในการดำเนินการขอใช้ที่สาธารณะแปลงดังกล่าว รวมถึงแปลง อื่นๆที่ผ่านมาซึ่งองค์การบริหารส่วนตำบลคลองเมืองได้เข้าไปก่อสร้างโครงสร้าง พื้นฐานหรืออาคาร เพื่อจัดบริหารสาธารณะให้กับประชาชนตามอำนาจหน้าที่ โดย กำหนดเป็นตัวชี้วัดการปฏิบัติราชการของหัวหน้าสำนักงานและผู้อำนวยการกอง ช่าง ในการพิจารณาเลื่อนขั้นเงินเดือนด้วย ดังนั้นหากผู้ที่ได้รับมอบหมายแจ้งว่ายัง ไม่ได้ขอใช้ที่สาธารณะ ก็ให้รีบเร่งดำเนินการติดตามเรื่องที่เคยเสนออำเภอจักราชไป แล้ว หรือหากค้นเรื่องเก่าไม่พบก็ดำเนินการตามขั้นตอนและเสนออำเภอจักราชไป ใหม่ก็เท่านั้นเองครับ เพราะกฎหมายให้ยื่นเรื่องขอใช้ที่สาธารณะต้องต้องดำเนินการ ขอใช้ตามที่กฎหมายกำหนด ส่วนจะดำเนินการขอใช้ตามมาตรา 8หรือมาตรา 9 แห่งประมวลกฎหมายที่ดินก็ให้ผู้ที่ได้รับมอบหมายไปปรึกษากับนักกฎหมายของ ท้องถิ่น ว่าอย่างไรถึงจะดำเนินการได้เร็ว

 2. โครงการจัดหาข้าวพันธุ์ดีเพิ่มผลผลิตที่มีคุณภาพและส่งคืนพันธุ์ข้าว ให้กับองค์การบริหารส่วนตำบลคลองเมือง จะจัดซื้อพันธุ์ติดขัดเรื่องอะไร เพราะ ถามเจ้าหน้าที่เกษตรขององค์การบริหารส่วนตำบลหลายครั้ง ก็บอกว่าต้องรอ หัวหน้าสำนักงานปลัด แล้วจัดทำเป็นแผนพัฒนา เป็นข้อบัญญัติงบประมาณ รายจ่ายได้อย่างไร ในเมื่อมันมีปัญหาข้อกฎหมาย ซึ่งผ่านสภาฯและนายอำเภอ เห็นชอบแล้ว ในประเด็นนี้ผมยังไม่เคยได้รับรายงานจากหัวหน้าสำนักงานปลัด ว่า ติดขัดข้อกฎหมายอย่างไร ผมก็เข้าใจเช่นเดียวกันกับสภาฯและผู้บริหาร เมื่อตรา เป็นข้อบัญญัติงบประมาณรายจ่ายแล้ว สามารถดำเนินการได้ตามอำนาจหน้าที่ของ องค์การบริหารส่วนตำบล ตามพระราชบัญญัติสภาตำบลและ องค์การบริหารส่วนตำบล พ.ศ. 2537 แก้ไขเพิ่มเติม(ฉบับที่ 7) พ.ศ. 2562 ได้ กำหนดให้องค์การบริหารส่วนตำบลมีอำนาจหน้าที่ ดังนี้

 “มาตรา ๖๖ องค์การบริหารส่วนตำบลมีอำนาจหน้าที่ในการพัฒนาตำบล ทั้งในด้านเศรษฐกิจ สังคม และวัฒนธรรม

  มาตรา ๖๗ ภายใต้บังคับแห่งกฎหมาย องค์การบริหารส่วนตำบล มีหน้าที่ ต้องทำในเขตองค์การบริหารส่วนตำบล ดังต่อไปนี้

 (๑) จัดให้มีและบำรุงรักษาทางน้ำและทางบก

 (๑/๑)รักษาความเป็นระเบียบเรียบร้อย การดูแลการจราจร และ ส่งเสริมสนับสนุนหน่วยงานอื่นในการปฏิบัติหน้าที่ดังกล่าว

 (๒) รักษาความสะอาดของถนน ทางน้ำ ทางเดิน และที่สาธารณะ รวมทั้ง กำจัดมูลฝอยและสิ่งปฏิกูล

 (๓) ป้องกันโรคและระงับโรคติดต่อ

 (๔) ป้องกันและบรรเทาสาธารณภัย

 (๕) จัดการ ส่งเสริม และสนับสนุนการจัดการศึกษา ศาสนา วัฒนธรรม และการฝึกอบรมให้แก่ประชาชน รวมทั้งการจัดการหรือสนับสนุนการดูแลและ พัฒนาเด็กเล็กตามแนวทางที่เสนอแนะจากกองทุนเพื่อความเสมอภาคทาง การศึกษา

 (๖) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

 (๗) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

 (๘) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอัน ดีของท้องถิ่น

 (๙) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณ หรือบุคลากรให้ตามความจำเป็นและสมควร

  มาตรา ๖๘ ภายใต้บังคับแห่งกฎหมาย องค์การบริหารส่วนตำบลอาจ จัดทำกิจการในเขตองค์การบริหารส่วนตำบล ดังต่อไปนี้

 (๑) ให้มีน้ำเพื่อการอุปโภค บริโภค และการเกษตร

 (๒) ให้มีและบำรุงการไฟฟ้าหรือแสงสว่างโดยวิธีอื่น

 (๓) ให้มีและบำรุงรักษาทางระบายน้ำ

 (๔) ให้มีและบำรุงสถานที่ประชุม การกีฬา การพักผ่อนหย่อนใจและ สวนสาธารณะ

 (๕) ให้มีและส่งเสริมกลุ่มเกษตรกรและกิจการสหกรณ์

 (๖) ส่งเสริมให้มีอุตสาหกรรมในครอบครัว

 (๗) บำรุงและส่งเสริมการประกอบอาชีพของราษฎร

 (๘) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน

 (๙) หาผลประโยชน์จากทรัพย์สินขององค์การบริหารส่วนตำบล

 (๑๐) ให้มีตลาด ท่าเทียบเรือ และท่าข้าม

 (๑๑) กิจการเกี่ยวกับการพาณิชย์

 (๑๒) การท่องเที่ยว

 (๑๓) การผังเมือง

  มาตรา ๖๙ อำนาจหน้าที่ขององค์การบริหารส่วนตำบลตามมาตรา ๖๖ มาตรา ๖๗ และมาตรา ๖๘ นั้น ไม่เป็นการตัดอำนาจหน้าที่ของกระทรวง ทบวง กรม หรือองค์การหรือหน่วยงานของรัฐ ในอันที่จะดำเนินกิจการใด ๆ เพื่อประโยชน์ ของประชาชนในตำบล แต่ต้องแจ้งให้องค์การบริหารส่วนตำบลทราบล่วงหน้าตาม สมควร ในกรณีนี้หากองค์การบริหารส่วนตำบลมีความเห็นเกี่ยวกับการดำเนิน กิจการดังกล่าว ให้กระทรวง ทบวง กรม หรือองค์การ หรือหน่วยงานของรัฐ นำ ความเห็นขององค์การบริหารส่วนตำบลไปประกอบการพิจารณาดำเนินกิจการนั้น ด้วย

  มาตรา ๖๙/๑ การปฏิบัติงานตามอำนาจหน้าที่ขององค์การบริหารส่วน ตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการ บ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนา องค์การบริหารส่วนตำบล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตาม กฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการที่ กระทรวงมหาดไทยกำหนด”

 ประเด็นนี้คงต้องให้หัวหน้าสำนักปลัด เป็นผู้ชี้แจง

นายพงศกร ติสามัด เรียนประธานสภาฯ ผมนายพงศกร ติสามัด นิติกรปฏิบัติการ องค์การ บริหารส่วนตำบลคลองเมือง เรื่องขอใช่ที่สาธารณะ รอระหว่างรวบรวมเอกสารจาก กองช่าง และกรมแผนที่ทหารเรื่องแผนที่ภาพถ่ายระวาง 1 ต่อ 50,000 อยู่ครับ

นางทรรศวรรณ ทาวงษ์ เรียนประธานสภาฯ ดิฉันนางทรรศวรรณ ทาวงษ์ หัวหน้าสำนักงานปลัด รับผิดชอบงานในสำนักงานปลัด โครงการจัดหาข้าวพันธุ์ดีเพิ่มผลผลิตที่มีคุณภาพ และส่งคืนพันธุ์ข้าวให้กับองค์การบริหารส่วนตำบลคลองเมือง นั้นตั้งงบประมาณไว้ 200,000 บาท ในโครงการจะมีการอบรมการปลูกข้าวอย่างถูกหลักวิธี และมีการ จัดหาพันธุ์ข้าวมาให้ประชาชนแลกเปลี่ยนและข้าวที่ประชาชนนำมาแลกเปลี่ยนนั้น องค์การบริหารส่วนตำบลจะนำไปขาย ส่งเป็นเงินรายได้ขององค์การบริหารส่วน ตำบล ดิฉันติดตรงอำนาจหน้าที่ขององค์การบริหารส่วนตำบล

 ซึ่งดิฉันเห็นว่ากฎหมายดังกล่าวไม่ได้กำหนดให้องค์การบริหารส่วนตำบลมี หน้าที่ส่งเสริมหรือสนับสนุนการเกษตร หรือให้มีหน้าที่ในการแลกเปลี่ยนพันธุ์ข้าว ตามมาตรา ๖๘ ภายใต้บังคับแห่งกฎหมาย องค์การบริหารส่วนตำบลอาจ จัดทำกิจการในเขตองค์การบริหารส่วนตำบล ดังต่อไปนี้ (๗) บำรุงและส่งเสริมการ ประกอบอาชีพของราษฎร จึงได้หารือไปยังสำนักงานตรวจเงินแผนดินจังหวัด นครราชสีมาเจ้าหน้าที่สำนักงานตรวจเงินแผ่นดินบอกว่าการดำเนินการของ องค์การบริหารส่วนตำบลคลองเมืองไม่ใช้การแจกพันธุ์ข้าว แต่เป็นการแลกเปลี่ยน ดังนั้นอาจทำได้ขณะนี้กำลังตรวจสอบแนวทางปฏิบัติ และหารืออยู่ค่ะ

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วน ตำบลคลองเมือง ตามที่นิติกร และหัวหน้าสำนักชี้แจงมานั้น ผมเห็นว่าเป็นการ บริหารราชการที่นายกองค์การบริหารส่วนตำบล ต้องดำเนินการภายในของฝ่าย บริหารเพื่อให้งานต่างๆดำเนินการไปได้ ไม่ต้องมาชี้แจงต่อสภาฯ เพราะเป็นเรื่อง การบริหารราชการ แต่เพื่อให้ทุกฝ่ายเกิดความเข้าใจตรงกันและชัดเจนในการปฏิบัติ ราชการ เพราะสภาฯ มีหน้าที่ในการควบคุมการบริหารราชการของนายกองค์การ บริหารส่วนตำบล

 1. การขอใช้ที่สาธารณะ และการออกแบบประมาณราคา อาคารสำนักงาน หลังใหม่ ให้ดำเนินการไปพร้อมกัน โดยมอบหมายให้หัวหน้าสำนักงานปลัดและ ผู้อำนวยการกองช่างเป็นผู้รับผิดชอบดำเนินการ ซึ่งการบริหารงานภายในสำนักงาน ปลัดหรือกองช่างจะไปมอบหมายให้ข้าราชการคนใดช่วยดำเนินการก็ให้มอบหมาย กันเป็นการภายใน ไม่ต้องให้ปลัดหรือนายกฯ ไปสั่งอีก

 2. โครงการจัดหาข้าวพันธุ์ดีเพิ่มผลผลิตที่มีคุณภาพและส่งคืนพันธุ์ข้าว ให้กับองค์การบริหารส่วนตำบลคลองเมือง หัวหน้าสำนักงานปลัดต้องบอกให้ได้ว่า การประกอบอาชีพเกษตร เป็นอาชีพของประชาชน ตามมาตรา 68 (7) หรือไม่ และการหารือข้อราชการต่างๆ ผมได้แจ้งและแนะนำหลายครั้งแล้วว่าระบบการ ปฏิบัติราชการต้องทำเป็นหนังสือ ซึ่งต้องหารือภายในหน่วยงานเพื่อให้นายกฯได้ วินิจฉัยก่อน นายกฯวินิจฉับอย่างไรแล้วก็ดำเนินการไปตามนั้น ดังนั้นการที่จะหารือ ข้อราชการใดต้องทำเป็นหนังสือ เพราะจะมีเอกสารหลักฐานยืนยันที่เชื่อถือได้ การ สอบถามทางโทรศัพท์ไม่สามารถนำมายืนยันได้ และกรณีของท้องถิ่นแนวทางการ ปฏิบัติกรณีที่ต้องหารือ ต้องหารือไปยังหน่วยงานที่เป็นผู้กำกับดูแล หรือกฎหมายให้ อำนาจในการวินิจฉัยข้อกฎหมายเท่านั้น จึงจะนำมาปฏิบัติได้ ดังนั้นหากหัวหน้า สำนักปลัด ยังตอบไม่ได้ว่าการทำเกษตรเป็นอาชีพหรือไม่ และหากจะหารือให้ ดำเนินการให้แล้วเสร็จภายในวันที่ 31 พฤษภาคม 2562 นี้ ขอบคุณสภาฯ ที่ได้ให้ โอกาสชี้แจง

นายบุญทัน พลานชัย เรียนประธานสภาฯ ผมนายบุฯทัน พลานชัย นายกองค์การบริหารส่วน ตำบลคลองเมือง สภาฯคงได้รับฟังคำชี้แจงจากส่วนราชการต่างๆไปแล้ว น่าจะหมด ข้อสงสัย ผมในฐานะผู้บังคับบัญชาสูงสุกของข้าราชการในองค์การบริหารส่วนตำบล คลองเมือง จะไปกำกับสั่งการให้แต่ละฝ่ายปฏิบัติหน้าที่ราชการเต็มตามมาตรฐาน ตำแหน่งของแต่ละคน และขอประชาสัมพันธ์งานบุญบั้งไฟขององค์การบริหารส่วน ตำบลคลองเมือง ซึ่งได้อุดหนุนงบประมาณให้สภาวัฒนธรรมตำบลคลองเมืองเป็น ฝ่ายดำเนินการ ก็ขอเชิญชวนทุกหมู่บ้านได้มาร่วมกันสืบสานอนุรักษ์ประเพณีของ ท้องถิ่นไว้

ประธานสภาฯ ขอบคุณนายกองค์การบริหารส่วนตำบล ปลัด หัวหน้าส่วยราชการและ ข้าราชการทุกท่าน ที่ได้มาร่วมชี้แจงข้อราชการและแนวทางปฏิบัติในการประชุม สภาฯ วันนี้ที่ได้ประชุมมามีหลายๆเรื่องที่ผู้บริหาร หัวหน้าส่วนราชการรับจะนำไป ดำเนินการเพื่อประโยชน์ของราชการและประชาชน ก็ฝากว่าให้ดำเนินการด้วย ความรวดเร็ว ทันต่อความเดือนร้อนของประชาชน หากไม่มีสมาชิกท่านใดจะอภิ ปรายหรือเสนอเรื่องอื่นๆอีก ถือว่าสภาฯ และผู้เข้าร่วมรับฟังการประชุมรับทราบ และเห็นชอบเรื่องที่อภิปรายซักถามและชี้แจงมาแล้วในระเบียบวาระที่ 6 ตรงกัน นะครับ

มติที่ประชุม สภาฯรับทราบและเห็นชอบ

ประธานสภาฯ เนื่องจากวันนี้เป็นวันสุดท้ายของสมัยประชุมสภาฯ สมัยสามัญ สมัยที่ 2 ขอฝากทุกท่านช่วยกันประชาสัมพันธ์ร่วมงานบุญบั้งไฟของท้องถิ่นเรา กำหนดจัด วันที่ 31 พฤษภาคม 2562 เมื่อไม่มีท่านใดเสนอเป็นอย่างอื่น ขอปิดการประชุม และสมัยประชุม สมัยสามัญ สมัยที่ 2 ครับ

เลิกประชุมเวลา 13.30 น.

 ปรีชา กระจ่างโพธิ์ ผู้บันทึกรายงานการประชุม

(นายปรีชา กระจ่างโพธิ์)

ปลัดองค์การบริหารส่วนตำบลคลองเมือง

 เลขานุการสภาองค์การบริหารส่วนตำคลองเมือง

คณะกรรมการตรวจรายงานการประชุม

 กัญหา รักสี สมศักดิ์ นาหนองขาม บุญธรรม พิรักษา

 (นายกัญหา รักสี) (นายสมศักดิ์ นาหนองขาม) (นายบุญธรรม พิรักษา)

ประธานคณะกรรมการ กรรมการ กรรมการ

 คำพันธ์ แก้วกองสี ผู้ตรวจรายงานการประชุม

 (นายคำพันธ์ แก้วกองสี)

ประธานสภาองค์การบริหารส่วนตำบลคลองเมือง